„Юбари“ прослужва целия междувоенен период, използва се преимуществено като флагман на ескадри разрушители, нееднократно е модернизиран. По време на Втората световна война в периода 1941 – 1942 г. участва в превземането на Уейк, Рабаул, Лае и Саламуа, сраженията в Коралово море и при остров Саво. Впоследствие се използва за ескорт на конвои, потъва на 28 април 1944 г. от торпедата на американска подводница.